హలోవీన్ పండుగను పురస్కరించుకుని శ్వేతసౌధాన్ని నల్ల సాలీళ్లు, సాలెగూళ్లు, గుమ్మడి దీపాలతో అలంకరించారు. మిఠాయిలు, బహుమతులు ఇస్తారా? లేదంటే మాయలు చేసి భయపెట్టమంటారా? అంటూ ఆరువేల మంది చిన్నారులు అస్థిపంజరాలు, దెయ్యాల వేషధారణలో వైట్హౌ్సకు వచ్చి ‘ట్రిక్ ఆర్ ట్రీట్’ అడిగారు. అమెరికా అధ్యక్షుడు ట్రంప్, ప్రథమ మహిళ మెలానియా కూడా వారితో అంతే సరదాగా గడిపారు.  పెద్ద డైనోసార్ రూపంలో వచ్చిన ఓ చిన్నారిని చూసి మెలానియా సంభ్రమాశ్చర్యానికి గురి కాగా.. మరో ఇద్దరు పిల్లలకు చాక్లెట్లు, స్వీట్లు ఇస్తున్న ట్రంప్ను ఇక్కడ చూడొచ్చు. శ్వేతసౌధంలో 1959 నుంచి ఏటా అక్టోబర్ 31న ఈ దెయ్యాల పండుగను ఎంతో సంబరంగా నిర్వహిస్తున్నారు.
haloveen panduganu puraskarinchukuni swetasoudhaanni nalla saaleellu, saaleguullu, gummadi deepaalato alankarinchaaru. mitaayilu, bahumatulu istara? ledante maayalu chesi bhayapettamantara? antuu aaruvela mandi chinnarulu asthipanjaraalu, deyyaala veshadhaaranalo vaithousaku vachi ‘trick ar treate’ adigaaru. america adhyakshudu trump, prathama mahila melania kuudaa vaaritho anthe saradaagaa gadiparu.  pedda dinosar roopamlo vachina oo chinnarini chusi melania sambhramaascharyaaniki guri kaga.. maro iddaru pillalaku chaakletlu, sweetlu istunna trumpnu ikkada chudochu. swetasoudhamlo 1959 nunchi eta actober 31na ee deyyaala panduganu entho sambaramgaa nirvahistunnaaru.